शैतानी बौद्धिकता याकि अंग्रेजीदां जमात यह अहम पाले हुए है कि आजाद भारत में हिंदुओं पर राज उनका नैसर्गिक बौद्धिक हक है। गुलामी के दौर में एंग्लो-मुस्लिम बौद्धिकता में यह विचार हुआ था कि हिंदू नेटिव में राज का सामर्थ्य नहीं है। इसलिए इन्हें सभ्य बनाना है। व्यवस्था में, विचार में ऐसे बांधा जाए जिससे ये राज कर सकें। इस मंथन और इसी पर फिर नेहरू के आईडिया ऑफ इंडिया के खाके में जो विचारदर्शन बना वह यह शैतानी ख्याल लिए हुए है कि जो हिंदू मूल है वह बकवास है। हिंदू जो सोचे, जो चाहे वह गलत और जो पश्चिम ने हमें दिया है वही सही है! उसी में समाज और देशहित है। जाहिर है शैतानी बौद्धिकता विरासत में गहरी पैठी हुई है। इसके पास औजार भी है और फार्मूले भी।